รายงานการเปิดเผยข้อมูลเพิ่มเติม

บริษัทพีเออี (ประเทศไทย) จำกัด (มหาชน)

บริษัท พีเออี(ประเทศไทย) จำกัด (มหาชน) เลขที่ 69 ถนนศรีนครินทร์ สวนหลวง กรุงเทพฯ
10250 โทรศัพท์ 322-0222 ปัจจุบันมีทุนชำระแล้ว จำนวน 200 ล้านบาท

ลักษณะการประกอบธุรกิจของบริษัท แบ่งเป็น 4 ประเภท ดังนี้คือ

1.  งานด้านการก่อสร้าง (Construction)

2.  งานด้านการให้บริการอุตสาหกรรม (Industrial Services)

3.  งานด้านโทรคมนาคม และจัดหาบุคคลากร (Communications & Manpower Supply)

4.  งานด้านตัวแทนจำหน่าย (Trading)

    1.  ประวัติความเป็นมา

บริษัทก่อตั้งเมื่อวันที่ 11 พฤษภาคม 2507 ในนามบริษัท แมนเน็ง (ประเทศไทย) จำกัด
โดยเป็นสาขาและถือหุ้นโดย Pacific Architect and Engineers Incorporate
ประเทศสหรัฐอเมริกา มีวัตถุประสงค์ในการดำเนินธุรกิจเกี่ยวกับงานด้านวิศวกรรม
และบริการอุตสาหกรรมทั่วไป
โดยได้เริ่มดำเนินธุรกิจด้านการรับเหมาก่อสร้างรวมถึงการให้บริการและงานซ่อมบำรุงให้กับฐานทัพทหารของสหรัฐอเมริกาที่อยู่ในประเทศไทย
ต่อมาปี พ.ศ. 2514 ได้จดทะเบียนเปลี่ยนชื่อเป็น “บริษัท พีเออี (ประเทศไทย) จำกัด”

ประมาณปี พ.ศ. 2524
บริษัทได้ขยายการดำเนินธุรกิจด้านการก่อสร้างไปทางด้านอุตสาหกรรมน้ำมันโดยได้ดำเนินการก่อสร้างสถานีขุดเจาะสำรวจน้ำมันและก๊าซธรรมชาติให้กับบริษัทชั้นนำในอุตสาหกรรมน้ำมันหลายๆ
บริษัทรวมถึงได้ขยายแนวธุรกิจไปทางด้านงานก่อสร้างทั้งงานเครื่องกล (Mechanical
Construction) และงานโยธา (Civil Construction)
อีกทั้งขยายธุรกิจไปทางด้านงานติดตั้งระบบสื่อสารต่าง ๆ ทั้งนี้บริษัทเป็นคู่สัญญากับ NIPPON
ELECTRIC CORPORATION (NEC)
ในการดำเนินงานเกี่ยวกับงานติดตั้งระบบส่งสัญญาณดาวเทียมภาคพื้นดินและงานระบบไมโครเวฟ
ในส่วนของธุรกิจงานบริการอุตสาหกรรมบริษัทฯได้รับการแต่งตั้งจากกรมพัฒนาฝีมือแรงงาน
ให้เป็นตัวแทนของกรมทำการฝึกหัด ทดสอบและออกประกาศนียบัตร
ให้กับช่างเชื่อมและช่างประกอบที่มีความสามารถ
เพื่อไปปฏิบัติงานทั้งในและต่างประเทศจึงส่งผลให้บริษัทมีโอกาสในการคัดเลือกแรงงานที่มีคุณภาพเพื่อปฏิบัติงานให้กับบริษัทด้วย

บริษัทฯมีการเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานในระยะ
10 ปีที่ผ่านมาดังต่อไปนี้

ปี 2536 - จัดตั้งบริษัท แปซิฟิค รีซอร์สเซส อินเตอร์เนชั่นแนล จำกัด (British Virgin
Island) ด้วยทุนจดทะเบียน US$ 50,000
เพื่อดำเนินธุรกิจเกี่ยวกับงานก่อสร้างและการจัดหางานในต่าง ประเทศโดยบริษัทฯ
ข้าถือหุ้นในสัดส่วนร้อยละ 100 ของทุนจดทะเบียนทั้งนี้
เนื่องจากขณะนั้นประเทศไทยมีปัญหาในเรื่องความสัมพันธ์ระหว่างประเทศกับประเทศในตะวันออกกลางคือ
ประเทศซาอุดิอาระเบีย ทำให้บริษัทของ
ประเทศไทยไม่สามารถเข้าไปรับงานได้บริษัทฯจึงได้จัดตั้งบริษัท แปซิฟิค รีซอร์สเซส
อินเตอร์เนชั่นแนลจำกัด (British Virgin Island) ขึ้น เพื่อแก้ปัญหาในการรับงานดังกล่าว

ปี 2537 - เนื่องจากที่ผ่านมาบริษัทมีการถือหุ้นลงทุนในบริษัทอื่นๆ ที่มีลักษณะการดำเนินงาน
แตกต่างจากการดำเนินงานของบริษัท ดังนั้นจึงได้ดำเนินการจัดตั้งบริษัท แปซิฟิค รีซอร์สเซส
อินเตอร์เนชั่นแนล จำกัด โดยมีวัตถุประสงค์ให้เป็น Holding Company
ทั้งนี้เพื่อเป็นการเพิ่มประสิทธิภาพในการบริหารงานและการขยายกิจการต่อไปในอนาคต

  ปี 2538 - แปรสภาพเป็นบริษัทมหาชน และเสนอขายหุ้นต่อประชาชนทั่วไปจำนวน 6 ล้านหุ้น
  ในราคาหุ้นละ 149 บาท มีผลทำให้ทุนเรียกชำระแล้วของบริษัทเพิ่มเป็น 200 ล้านบาท

ปี 2539 - เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย
โดยเริ่มทำการซื้อขายตั้งแต่วันที่ 13 กุมภาพันธ์ 2539

  - จัดตั้งบริษัท ออปอเรชั่นแนล เอ็นเนอร์ยี่ กรุ๊ป จำกัด โดยให้บริษัท แปซิฟิค รีซอร์สเซส
  อินเตอร์เนชั่นแนล จำกัด ซึ่งเป็นบริษัทย่อยของบริษัทลงทุนร่วมกับบริษัท ออปอเรชั่นแนล
  เอ็นเนอร์ยี่ คอร์ปอเรชั่น จำกัด ซึ่งเป็นบริษัทในเครือของบริษัท เซิร์นอินดัสตรีส์ อิงค์ (Zurn
  Industries Inc.) จากประเทศสหรัฐอเมริกา ด้วยทุนจดทะเบียน 10 ล้านบาท
  เพื่อดำเนินธุรกิจทางด้านการปฏิบัติการและซ่อมบำรุง (Operation & Maintenance)
  และการบริการฝึกอบรมบุคคลากรสำหรับปฏิบัติงานให้โรงไฟฟ้าโดยบริษัทย่อยของบริษัทฯ
  ได้เข้าถือหุ้นในสัดส่วนร้อยละ 45 ของทุนจดทะเบียน

  - จัดตั้งบริษัท Myanmar Soon Pacific Company Limited ในประเทศพม่า โดยให้บริษัท
  แปซิฟิค อินเตอร์เนชั่นแนล จำกัด ซึ่งเป็นบริษัทย่อยของบริษัทฯ ลงทุนร่วมกับ Soon Douglas
  PTE LTD.
  ซึ่งเป็นบริษัทตัวแทนจำหน่ายเครื่องจักรกลหนักที่ใช้ในธุรกิจการก่อสร้างจากประเทศสิงคโปร์
  และบริษัท Construction Enginering Service
  ซึ่งเป็นบริษัทรับเหมาก่อสร้างในประเทศพม่า ด้วยทุนจดทะเบียน KYAT 2,5000,000
  เพื่อดำเนินธุรกิจด้านการจำหน่ายเครื่องจักรกลหนักที่ใช้ในธุกิจก่อสร้าง,
  การให้เช่าเครื่องจักรและการซ่อมบำรุงรักษาเครื่องจักร โดยบริษัทย่อยของบริษัทฯ
  ได้เข้าถือหุ้นในสัดส่วนร้อยละ 40 ของทุนจดทะเบียน

  - จัดตั้งบริษัท Myanmar Pacific Resources Co.,Ltd. ในประเทศพม่า โดยให้Pacific
  Resourced International Ltd. ซึ่งเป็นบริษัทย่อยของบริษัทฯ เข้าถือหุ้นในสัดส่วนร้อยละ
  100 ของทุนจดทะเบียน KYAT 2,500,000 เพื่อดำเนินธุรกิจด้านงานก่อสร้าง
  การจัดหาบุคคลากร (Manpower Supply) และงานทดสอบโลหะ (Non - Destructive
  Testing (NDT))

  - จัดตั้งสาขาของบริษัท Pacific Resources International Limited ในไต้หวัน
  ด้วยทุนจดทะเบียน NT$ 5,000,000 เพื่อดำเนินธุรกิจด้านงานก่อสร้าง และจัดหาบุคคลากร
  (Manpower Supply) โดยบริษัทแปซิฟิค รีซอร์สเซส อินเตอร์ เนชั่นแนล จำกัด (British
  Virgin Inland) ถือหุ้นในสัดส่วนร้อยละ 100 ของทุนจดทะเบียน

ปี 2540 - บริษัทฯ มีการแต่งตั้งกรรมการใหม่จำนวน 2 คนคือนายอุดมศักดิ์ ชาครียวณิชย์ แทน
นายชวลิต ศรีวิจิตร และนายโรเบิร์ต แอล.เดอโซเนีย แทนนางสนองนุช ชาญวีรกูล

  - ตามที่ได้มีประกาศกระทรวงการคลังเมื่อวันที่ 2 กรกฎาคม 2540
  ให้ยกเลิกประกาศกระทรวงการคลังเรื่องการปรับปรุงระบบการแลกเปลี่ยนเงินตราแบบ
  ตะกร้าเงิน เป็นระบบอัตราแลกเปลี่ยนเงินตราแบบลอยตัวบริษัทฯ
  ได้มีการประชุมกรรมการบริษัทและอนุมัติให้ใช้วิธีการคำนวณผลขาดทุนจากการตีราคาทรัพย์สินหรือหนี้สิน
  โดยนำมารวมคำนวณเป็นรายได้หรือรายจ่ายแล้วแต่กรณีในรอบระยะเวลาบัญชีปี 2540
  นี้ได้ทั้งจำนวนในคราวเดียว

ปี 2541 - บริษัท PACIFIC RESOURCES INTERNATIONAL LIMITED ได้เพิ่มทุนจากเดิม 2
ล้านเหรียญสหรัฐเป็นทุนจดทะเบียน 3 ล้านเหรียญสหรัฐ โดยบริษัท

  พีเออี(ประเทศไทย)จำกัด (มหาชน) ยังคงถือร้อยละ 100 ของทุนจดทะเบียนทั้งหมด

  - บริษัท ออปอเรชั่นแนล เอ็นเนอร์ยี่ กรุ๊ป จำกัด ได้เพิ่มทุนจากเดิม 1 ล้านหุ้น
  เป็นทุนจดทะเบียน 3 ล้านหุ้น ในมูลค่าหุ้นละ 10 บาท รวมมุลค่า 30 ล้านบาท โดยบริษัท พีเออี
  (ประเทศไทย) จำกัด (มหาชน) ถือหุ้นเป็นสัดส่วนร้อยละ 45
  ของทุนจดทะเบียนทั้งหมดจากเดิมลงทุนจำนวน 4,999,960 บาท เป็นจำนวน 13,499,880
  บาท

ปี 2542 - 1) บริษัท แปซิฟิค รีซอร์สเซส อินเตอร์เนชั่นแนล จำกัด ซึ่งบริษัท พีเออี
(ประเทศไทย) จำกัด (มหาชน) ถือหุ้นอยู่ 99.99% ได้จำหน่ายหุ้นสามัญของบริษัท
ออปอเรชั่นนอลเอ็นเนอร์ยี่ กรุ๊ป จำกัด ซึ่งบริษัทถือหุ้นอยู่ในสัดส่วนร้อยละ 45 หรือ จำนวน
1,3500,000 หุ้น ให้แก่บริษัท Ogden Four Limited ทั้งจำนวนในราคาหุ้นละ 49.33 บาท
ทำให้บริษัทฯ มีกำไรจากการจำหน่ายหุ้นครั้งนี้ประมาณ 53.53 ล้านบาท

- 2) จัดตั้งบริษัท PAE TECHNICAL SERVICE CO.,LTD. โดยเข้าถือหุ้น ในสัดส่วนร้อยละ
99.99% ของทุนจดทะเบียน 20 ล้านบาท เพื่อดำเนินธุรกิจบริการทางด้านอุตสาหกรรม
(Industrial Service)

  - 3) บริษัท แปซิฟิก รีซอร์สเซส อินเตอร์เนชั่นแนล จำกัด ซึ่งบริษัท พีเออี (ประเทศไทย)
  จำกัด (มหาชน) ถือหุ้นอยู่ 99.99% ได้จำหน่ายหุ้นสามัญของ บริษัท ภาณุมาณไทย จำกัด
  จำนวนเงินลงทุน 1,024,900 บาทและส่วนแบ่งกำไร 32,853.08 บาท

  - 4) บริษัทฯ มีการแต่งตั้งกรรมการใหม่ 3 คน คือนายสนอง ศิริกุลวัฒนา , นายนพพร
  สุวรรณิก และ นายตรีฉัตร ศิริอังกูร แทนกรรมการที่ลาออกคือ นายสถาพร กวิตานนท์
  และนายมานพ นาคทัต

  - 5) จากที่บริษัทฯ
  ได้เข้าไปในขบวนการปรับโครงสร้างหนี้ของธนาคารแห่งประเทศไทยซึ่งกำกับดูแลโดยคณะกรรมการปรับโครงสร้างหนี้
  ตั้งแต่เดือนกุมภาพันธ์ 2542 นั้น เมื่อถือคราวการประชุมร่วมกับเจ้าหนี้ที่สถาบันการเงินเมื่อวันที่
  29 พฤศจิกายน 2542 ประมาณ 93% ของสถาบันการเงินได้ลงมติครั้งสุดท้ายให้บริษัทฯ
  ยื่นคำร้องขอฟื้นฟูกิจการกับศาลล้มละลายกลาง

ปี 2543 - 2544 บริษัทได้ทำการยื่นคำร้องขอฟื้นฟูกิจการกับศาลล้มละลายกลาง
ตามมติของสถาบันการเงินวันที่ 24 มกราคม 2543 บริษัทฯ
ขอยื่นคำร้องแผนฟื้นฟูกิจการโดยศาลรับคำร้องเมื่อวันที่ 24 มกราคม 2543 โดยผ่านบริษัท
เสรีมานพ (1998) จำกัด และบริษัทฯ เฟรชฟิลด์ จำกัด เป็นที่ปรึกษาซึ่งศาลได้นัดไต่สวนในวันที่
22 กุมภาพันธ์ 2543 ให้ฟื้นฟูกิจการของบริษัทฯ และแต่งตั้งให้บริษัท จีทีที แพลนเนอร์ จำกัด
เป็นผู้ทำแผนฟื้นฟูกิจการของลูกหนี้ โดยมีระยะเวลาในการจัดทำแผนฟื้นฟู 90 วัน
และสามารถขอขยายระยะเวลาได้ 2 ครั้ง ๆ ละ 30 วัน จากนั้นจะเสนอต่อเจ้าหนี้ทั้งหมด
เพื่อให้ลงมติเห็นชอบกับแผนฟื้นฟูกิจการตามที่ได้จัดทำขึ้น

  ซึ่งในวันที่ 12 ตุลาคม 2543 เจ้าหนี้ลงมติเห็นชอบกับแผนฟื้นฟูกิจการจำนวนร้อยละ 78.99
  และในวันที่ 9 พฤศจิกายน 2543 ศาลมีความเห็นอนุมัติให้
  บริษัทฯฟื้นฟูกิจการตามแผนฟื้นฟูกิจการที่ได้จัดทำขึ้น

ขณะนี้ผู้บริหารแผนกำลังดำเนินการเจรจากับผู้ลงทุนใหม่หลายราย

การเจรจากับผู้ลงทุนดังกล่าวดำเนินไปได้ด้วยดี และคาดว่าสามารถสรุปได้

ภายในวันที่ 31 มีนาคม 2545